# ADN-polimerasa

### De Viquipèdia

L'ADN-polimerasa és un enzim que ajuda en la replicació de l'ADN. Les ADN-polimerases catalitzen la polimerització dels desoxirribonucleòtids juntament amb una cadena de ADN que actua de plantilla o motlle.

Després de l'acció de l'ADN-polimerasa I, i una vegada s'han eliminat i afegit al voltant d'unes 10 bases, intervé l'enzim ADN-ligasa, que uneix els extrems lliures del fragment recent format amb la resta de la cadena, recuperant així el ADN la seva estructura normal. La propietat de les ADN polimerases per a replicar brins d'ADN s'utilitza per a la reacció en cadena per la polimerasa (PCR), per tal d'obtenir un gran nombre de còpies d'un fragment de ADN particular, amplificant-lo per a propòsits d'investigació.

L'ADN-polimerasa ocupa un paper crític en la síntesi de noves cadenes de ADN. En cada forqueta de replicació, l'ADN-polimerasa i altres enzims sintetitzen dues noves cadenes de ADN que són complementàries respecte a les dues cadenes parentals. Durant aquest procés, la ADN-polimerasa reconeix una base nucleotídica no aparellada de la cadena parental i la combina amb un nucleòtid lliure que té la base complementària correcta. A continuació, l'ADN-polimerasa catalitza la formació de nous enllaços covalents que lliguen el fosfat del nucleòtid lliure entrant amb el sucre del nucleòtid prèviament agregat en la cadena filla en creixement. D'aquesta forma, l'ADN-polimerasa sintetitza l'esquelet de sucre-fosfat de la cadena filla.

Obtingut de "http://ca.wikipedia.org../../../a/d/n/ADN-polimerasa_859c.html"

Categoria: Enzims

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- فارسی
- Français
- עברית
- 日本語
- Lietuvių
- Nederlands
- Polski
- Português
- Русский
- Slovenčina
- Српски / Srpski
- Svenska
- Tiếng Việt
- 中文